### THE RECONNECTION™ - Osebna Ponovna povezava

**The Reconnection™ ali ponovna povezava** je proces, pri katerem se po posebnem postopku povežejo meridiani (energijske linije) našega telesa z energijskimi linijami, ki obkrožajo planet Zemlja in povezujejo celotno Vesolje. Ta ponovno vzpostavljena energijska mreža nam daje podporo, da se lažje izrazijo vsi naši potenciali, sposobnosti, talenti in da lažje sledimo svojemu življenjskemu cilju.

Namen ponovne povezave (The Reconnection) ™ je v ponovni povezanosti s tem, kar smo v daljni preteklosti že bili - z našo celovitostjo. S ponovno povezavo se aktivirajo aksiatonalne linije, preko katerih steče izmenjava energije, svetlobe in informacij med nami in poljem višje inteligence, hkrati pa se zgodi tudi ponovna povezava DNK verig. Raziskave potrjujejo, da se v nekaterih primerih pojavijo celo **spremembe v strukturi DNK**.

**Kaj lahko občutimo po narejeni osebni rekonekciji?**

- občutek povezanosti eno z Univerzumom

- zavedanje, da smo svetloba

- poveča se naša odpornost

- bolj jasna nam postaneta smisel in namen našega življenja

- uravnovesi se naš hormonski sistem

- izboljša se nam splošno zdravje

- pripravljeni smo opustiti strahove

- poveča se raven naše fizične vzdržljivosti

- manj smo občutljivi za stresno dogajanje

- bolje razumemo Življenje

The Reconnection™ (osebna ponovna povezava) se izvede v dveh (najbolje zaporednih) dneh in **traja približno 2 x po 45 minut**.

Naredi se jo samo enkrat v življenju.